नाटक के माध्यम से समझा जल का महत्व
देवराज इंद्र ये पृथ्वीवासी नासमझ हैं। इन्होंने जल अमृत का दुरुपयोग कर आपको क्रोधित किया। आप इन्हें दंड दे चुके हैं। आपने धरती पर वर्षा बंद कर दी है। देखिए, चारों तरफ मौत का तांडव हो रहा है। आप इन्हें पर्याप्त दंड दे चुके हैं। अब इन्हें क्षमा कर दीजिए और जल बरसाइए। देवर्षि नारद, आप कहते हो तो मैं इन्हें क्षमा कर दूंगा, लेकिन इन्हें शपथ लेना होगा कि ये जल का अपमान नहीं करेंगे। जल को स्वच्छ रखेंगे। जल को उसी तरह संरक्षित करेंगे, जैसे ये अपनी संतानों को सहेजते हैं। हां हां प्रभु, हम शपथ लेते हैं, हम शपथ लेते हैं।
गुरुवार को रोचक संवादों और दृश्यों के माध्यम से पीजी कॉलेज बड़वानी की स्वामी विवेकानंद कॅरियर मार्गदर्शन प्रकोष्ठ और सृजन, भाषा उन्नयन एवं अभिव्यक्ति क्लब ने प्रशिक्षित रंगकर्म के विद्यार्थियों ने पाटी ब्लॉक के चार गांव बोकराटा, सिंधी, बोकराटा और चौकी में नाट्य प्रस्तुतियां दीं। इनका उद्देश्य आमजनता को जल संरक्षण के लिए प्रेरित करना और उन्हें भारत सरकार के राष्ट्रीय ग्रामीण पेयजल कार्यक्रम के तहत संचालित की जा रही नल जल योजना की जानकारी देकर उसे लाभ लेने के लिए प्रेरित करना था। ग्रुप लीडर सुनिल बामनियां ने योजना की जानकारी दी। नाटक में वैभव शर्मा, कैलाश वर्मा, गंगेश शर्मा, सुनिल वलाया, सायसिंह मेहता, गोलू सिसौदिया, जगदीश चौहान सहित अन्य लोग उपस्थित थे।
गांव में नाटक की प्रस्तुति देते विद्यार्थी।
जागरुकता
hin_Deva hin_Deva hin_Deva hin_Deva mar_Deva